סברינה דה ריטה

סברינה דה ריטה (הולדשטיין) (נולדה ב-1 ביוני 1969) היא אמנית רב-תחומית: משוררת, צלמת, ציירת, ומוזיקאית.

ביוגרפיה
סברינה דה ריטה נולדה בקנדה, עלתה לישראל בגיל חמש עם אמה וגדלה בקיבוץ עמיעד שבגליל העליון. בגיל 12 עברו לחיפה. בעלת תואר ראשון בהיסטוריה מאוניברסיטת חיפה.

דה ריטה החלה לכתוב שירה בהיותה בת 13. כיום היא חברה באגודת הסופרים העבריים בישראל. שיריה פורסמו בבמות שונות, בהן אתר ynet, אנתולוגיה מקוונת לשירה עברית, כתב העת ביטאון שירה, ואתר שירה חברתית. נכון למאי 2016 יצאו לאור שבעה ספרי שירה שלה. סגנון כתיבתה וידויי. היא פעילה בתחום השירה בחיפה, מארגנת ומנחה אירועי שירה.

בתום שירותה הצבאי למדה מוזיקה באקדמיה למוסיקה בירושלים, במחלקת זמרה. חלק משיריה זוכים ללחן ולביצוע מוזיקלי על ידה. בנוסף, למדה ציור בבית האמנים על-שם שאגאל בחיפה, והשתתפה בתערוכת אמנים אורחים במקום. חברה באגודת הציירים והפסלים בישראל, חיפה והצפון. כיום לומדת צילום ומרבה לצלם את נופי חיפה. צילומיה מתפרסמים לעיתים קרובות בגיליונות כתב העת ביטאון שירה.

מתגוררת בחיפה.

ספרי שירה פרי עטה
 שד ופיה (תל אביב: גוונים, 2005)
 בשוט אחד (תל אביב: גוונים, 2006)
 ינשופים (מבשרת ציון: צבעונים, 2008)
 שירים על הסף (חיפה: אחוזה-חיפה, 2011)
 החטא השמיני (חיפה: אחוזה-חיפה, 2012)
 שתיקות (חיפה: אחוזה-חיפה, 2013)
 האם כנף יכולה לעוף (תל אביב: חבר לעט, 2015)
 נצנוצי חופש ( חיפה: אחוזה-חיפה, 2019)

לקריאה נוספת
 הערך "סברינה דה-ריטה" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 120, 2018, חיפה.

קישורים חיצוניים
 
 הבלוג של סברינה דה ריטה
 
 שירים באנתולוגיה מקוונת לשירה עברית
 
 שיר באתר שירה חברתית, ספטמבר 2013
 סברינה דה ריטה שרה את שירה "פרפרים", יולי 2011
 סברינה דה ריטה שרה את שירה "את חלמת", יולי 2013
 סברינה דה ריטה מקריאה את שירה "דרכון לירח", אפריל 2015

בוגרות האקדמיה למוסיקה ומחול בירושלים
בוגרי האקדמיה למוסיקה ולמחול בירושלים
בוגרות אוניברסיטת חיפה
בוגרי אוניברסיטת חיפה
משוררות ישראליות
משוררים ישראלים
משוררות כותבות עברית
משוררים כותבי עברית
אמניות ישראליות
מוזיקאיות ישראליות
מוזיקאים ישראלים
ציירות ישראליות
ציירים ישראלים
צלמות ישראליות
צלמים ישראלים
חיפה: אישים
ישראליות ילידות קנדה
ישראלים ילידי קנדה
עולות בשנות ה-1970
עולים בשנות ה-1970
ישראליות שנולדו ב-1969
ישראלים שנולדו ב-1969